**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2021,

**ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z., zákona č. 375/2014 Z. z., zákona č. 353/2015 Z. z., zákona č. 378/2015 Z. z., zákona č. 125/2016 Z. z., zákona č. 355/2016 Z. z., zákona č. 191/2018 Z. z., zákona č. 83/2019 Z. z., zákona č. 223/2019 Z. z., zákona č. 391/2019 Z. z., zákona č. 393/2019 Z. z., zákona č. 46/2020 Z. z., zákona č. 63/2020 Z. z., nálezu Ústavného súdu Slovenskej republiky č. 124/2020 Z. z., zákona č. 275/2020 Z. z., zákona č. 296/2020 Z. z. a zákona č. 9/2021 Z. z. sa mení takto:

1. V § 22 ods. 9 znie:

„(9) Sadzba na jednu hodinu osobnej asistencie na účely výpočtu výšky peňažného príspevku na osobnú asistenciu je 1,4-násobok minimálnej mzdy za každú hodinu odpracovanú zamestnancom55).“

 Poznámka pod čiarou k odkazu 55 znie:

 „55) § 2 ods. 1 zákona č. 663/2007 Z. z. o minimálnej mzde v znení neskorších predpisov.“

1. V § 40 ods. 7 znie:

„(7) Peňažný príspevok na opatrovanie je mesačne 0,816-násobok sumy mesačnej minimálnej mzdy55) pri opatrovaní jednej fyzickej osoby s ťažkým zdravotným postihnutím. Peňažný príspevok na opatrovanie je mesačne 1,33-násobok sumy podľa predošlej vety pri opatrovaní dvoch alebo viacerých fyzických osôb s ťažkým zdravotným postihnutím, ak tento zákon neustanovuje inak.“

1. V § 40 ods. 8 znie:

„(8) Ak fyzická osoba uvedená v odsekoch 3 a 4, ktorá opatruje fyzickú osobu s ťažkým zdravotným postihnutím, poberá starobný dôchodok, predčasný starobný dôchodok, invalidný dôchodok z dôvodu poklesu schopnosti vykonávať zárobkovú činnosť o viac ako 70 %, výsluhový dôchodok alebo invalidný výsluhový dôchodok, peňažný príspevok na opatrovanie je mesačne

1. 0,50-násobok sumy podľa § 40 ods. 7 prvej vety pri opatrovaní jednej fyzickej osoby s ťažkým zdravotným postihnutím,
2. 0,65-násobok sumy podľa § 40 ods. 7 prvej vety pri opatrovaní dvoch alebo viacerých fyzických osôb s ťažkým zdravotným postihnutím,
3. 0,44-násobok sumy podľa § 40 ods. 7 prvej vety pri opatrovaní jednej fyzickej osoby s ťažkým zdravotným postihnutím, ktorej sa poskytuje ambulantná forma sociálnej služby1a) v rozsahu viac ako 20 hodín týždenne,
4. 0,62-násobok sumy podľa § 40 ods. 7 prvej vety pri opatrovaní dvoch alebo viacerých fyzických osôb s ťažkým zdravotným postihnutím, ktorým sa poskytuje ambulantná forma sociálnej služby v rozsahu viac ako 20 hodín týždenne,
5. 0,65-násobok sumy podľa § 40 ods. 7 prvej vety pri opatrovaní fyzickej osoby s ťažkým zdravotným postihnutím
6. ktorej sa poskytuje ambulantná forma sociálnej služby v rozsahu viac ako 20 hodín týždenne a
7. ktorú fyzická osoba opatruje súčasne s fyzickou osobou uvedenou v prvom bode a ktorej sa ambulantná forma sociálnej služby neposkytuje alebo poskytuje v rozsahu najviac 20 hodín týždenne.“
8. V § 42 sa vypúšťajú ods. 7 a 8.

Čl. II

Tento zákon nadobúda účinnosť dňa 1. júla 2021.